મહાત્મા ગાંધી દેશની સમસ્યાઓના ઉકેલ માટે, હંમેશા રેલવેના ત્રીજા વર્ગની મુસાફરી કરતા હતા. તેઓ ત્રીજા વર્ગની મુશ્કેલીઓનો એમ કરી અભ્યાસ કરવા ઇચ્છતા હતા. ગાંધીજી માનતા હતા: દેશસેવા કરનાર લોકોએ ઓછામાં ઓછી સગવડનો ઉપયોગ કરવો જોઈએ. તેમને શારીરિક મર્યાદાઓના કારણે જ્યારે પ્રથમ વર્ગની મુસાફરી કરવી પડતી હતી, ત્યારે તેમને અંદરથી ભારે દુ:ખની લાગણી થતી હતી. સેવાક્ષેત્રમાં ઠાઠ–માઠને કોઈ સ્થાન હોતું નથી. સગવડનો વૈભવ સેવાના ખેતરમાં આપણને પાકેલા પાકમાંથી તૈયાર થયેલી સ્વાદિષ્ટ વાનગીના સ્વાદથી વંચિત રાખે છે. મહાત્મા ગાંધી તેના શરૂઆતના સમયમાં બાહ્ય વ્યક્તિત્વને પોશે તેવા સુધારાઓથી પ્રભાવિત હતા. તેમણે પોશાક, બૂટ-મોજાં અને બીજા બાહ્યાચારને પોતાની જીવન શૈલી સાથે વણી લીધા હતા.